Pensioenaris te arm om by die hof uit te kom | Maroela Media
Argieffoto Foto: Vivian Maier: Ongetiteld (ca. 1960's)
Mackson Elias Sibiya (72) van Dludluma naby die Mosambiekse grens het Donderdag in die Tonga-streekshof verskyn, het 'n Sapa-korrespondent berig. Hy het onskuldig gepleit op sy vriend, Armando Manyonola Chauke (50) se moord. Chauke is in Oktober 2013 in 'n kroegbakleiery oorlede.
Landdros Edgar Moletsane wou by Sibiya weet waarom hy nie Dinsdag of Woensdag in die hof verskyn het nie. Sibiya het verduidelik hy het nie enige geld vir vervoer gehad nie. "U edelagbare, ek het nie vervoergeld gehad nie, want ek kon nie in Nelspruit uitkom om my pensioengeld te kry nie," het hy gesê. "Selfs die geld wat ek vandag gebruik het is 'n lening van 'n vriend wat gister betaling ontvang het."
Moletsane het gesê dit sal beter wees om hom aan te hou om verdere vervoerprobleme te voorkom. Hy het gesê daar is gratis verblyf en vervoer beskikbaar.